Un studiu arată că libidoul tinerilor este în scădere. Una dintre cauze: pornografia disponibilă pe internet.
Sexul a devenit o activitate tot mai puțin atrăgătoare în rândul tinerilor. Pornografia disponibilă pe internet afectează relațiile intime dintre parteneri. Raportul publicat de Debby Herebnick a fost efectuat înte 2009 și 2018.
Un studiu american publicat în revista "Archives of Sexual Behaviour" arată că sexul a devenit o activitate tot mai puțin atrăgătoare în rândul populației tinere, cu vârste cuprinse între 14 și 49 de ani. Conform acestuia, una dintre cauzele care a dus la scăderea raporturilor intime dintre parteneri este pornografia disponibilă pe internet și producțiile cinematografice în care sexul este prezentat în manieră brutală.Cum arată procentele"Studiul este publicat de profesoara de la Indiana University School of Public Health, Debby Herebnick în "Archives of Sexual Behavior", iar rezultatele spun că între 2009 și 2018 absența raportului intim a crescut de la 28,8% la 44,2% la bărbați, și de la 49,5% la 74% la femei.", a explicat editorul Aleph News, Alexandru Orian.În 2009, studiul a fost efectuat pe 4.155 de persoane, iar în 2018 au fost analizate 4.547. Vârstele acestora au fost cuprinse între 14 și 49 de ani.Cum arată acum studiulPotrivit studiului, din 2018, situația arată și mai îngrijorător din cauza unor factori care acționează direct asupra oamenilor și care pot influența modul în care tinerii se raportează la relațiile sexuale."Pandemia, anxietatea, depresia și alți factori care erodează libidoul au scăzut cu siguranță raportul intim dintre parteneri. Studiul mai spune că în cazul partenerilor care locuiesc împreună și petrec mai mult timp acasă din cauza situației sanitare, nu înseamnă neapărat că și raporturile sexuale sunt mai multe, mai satisfăcătoare sau mai agreabile. Cu toate acestea, studiile nu oferă nici o soluție.", a relatat editorul.Pornografia, posibilă cauză a scăderii raporturilor sexuale dintre tineriAutoarea studiului spune că pornografia disponibilă pe internet joacă un rol major, exemplu ar fi și producția "Fifthy Shades of Grey", care contribuie la această tendință, pe care o numește "sex brutal". Debby spune că acest comportament este majoritar la studenții cu vârste cuprinse între 18 și 29 de ani. "Archives of Sexual Behaviour" este publicația oficială a Academiei Internaționale de Cercetare a Sexului. Revista este dedicată diseminării de informații în domeniul științei sexuale, în sens larg. Contribuțiile constau în cercetări practice, recenzii și eseuri teoretice, rapoarte de caz clinic, scrisori către editor și recenzii de carte.